CELEX: 62012CN0342
Language: da
Date: 2012-07-18 00:00:00
Title: Sag C-342/12: Anmodning om præjudiciel afgørelse indgivet af Tribunal do Trabalho de Viseu (Portugal) den 18. juli 2012 — Worten — Equipamentos para o Lar, SA mod ACT — Autoridade para as Condições de Trabalho

29.9.2012   
            
            
               DA
            
            
               Den Europæiske Unions Tidende
            
            
               C 295/21
            
         Anmodning om præjudiciel afgørelse indgivet af Tribunal do Trabalho de Viseu (Portugal) den 18. juli 2012 — Worten — Equipamentos para o Lar, SA mod ACT — Autoridade para as Condições de Trabalho
   (Sag C-342/12)
   2012/C 295/37
   Processprog: portugisisk
   
      Den forelæggende ret
   
   Tribunal do Trabalho de Viseu
   
      Parter i hovedsagen
   
   
      Sagsøger: Worten — Equipamentos para o Lar, SA
   
      Sagsøgt: ACT — Autoridade para as Condições de Trabalho
   
      Præjudicielle spørgsmål
   
   
               1)
            
            
               Skal artikel 2 i direktiv 95/46/EF (1) fortolkes således, at begrebet »personoplysninger« bl.a. omfatter registrering af arbejdstid, dvs. angivelse af tidspunktet for den enkelte medarbejders påbegyndelse og afslutning af sin arbejdsdag, herunder pauser eller tidsrum, som ikke medregnes i arbejdstiden?
            
         
               2)
            
            
               Såfremt det første spørgsmål besvares bekræftende, er den portugisiske stat da i henhold til artikel 17, stk. 1, i direktiv 95/46/EF forpligtet til at iværksætte de fornødne tekniske og organisatoriske foranstaltninger til at beskytte personoplysninger mod hændelig eller ulovlig tilintetgørelse, mod hændeligt tab, mod forringelse, ubeføjet udbredelse eller ikke-autoriseret adgang, navnlig hvis behandlingen omfatter fremsendelser af oplysninger i et net?
            
         
               3)
            
            
               Såfremt det andet spørgsmål besvares bekræftende, skal princippet om EU-rettens forrang, i det tilfælde hvor en medlemsstat ikke iværksætter nogen foranstaltninger til opfyldelse af bestemmelsen i artikel 17, stk. 1, i direktiv 95/46/EF, og hvor arbejdsgivervirksomheden, som er ansvarlig for behandlingen af de pågældende oplysninger, indfører et system med begrænset adgang til disse oplysninger, som ikke giver den kompetente nationale myndighed automatisk adgang hertil i forbindelse med dennes kontrol af arbejdsforholdene, da fortolkes således, at medlemsstaten ikke kan sanktionere arbejdsgivervirksomheden for denne adfærd?
            
         
      (1)  Europa-Parlamentet og Rådets direktiv 95/46/EF af 24.10.1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281, s.31).